เด็กไทยเจ๋ง นาฏยบูรพา คว้าแชมป์หุ่นโลก ประจำปี 2016
การแข่งขันหุ่นโลกประจำปี 2016 มีหลายประเทศทั่วโลกเข้าร่วมแข่งขัน โดยรางวัลภาพยนตร์ยอดเยี่ยม ตกเป็นของ ประเทศคาซัคสถาน รางวัลฉากยอดเยี่ยม ได้แก่ ประเทศเกาหลี และรางวัลใหญ่ที่สุดคือ Grand Prix ชนะเลิศหุ่นโลกประจำปี 2016 เป็นของ ทีมนาฏยบูรพา จากประเทศไทย ,เมื่อวันที่ 30 ก.ย. 59 ผู้สื่อข่าวรายงานว่า ที่โรงละคร อลาคิน เมืองวูช ประเทศโปแลนด์ ได้มีการประกาศผลรางวัล การแข่งขันหุ่นโลกประจำปี 2016 World Puppet Carnival 2016 โดยมีหลายประเทศทั่วโลกเข้าร่วมแข่งขัน และรางวัลแบ่งออกเป็นหลายประเภท โดยรางวัลใหญ่ๆ ได้แก่,1. รางวัลภาพยนตร์ยอดเยี่ยม ได้แก่ คาซัคสถาน,2. รางวัลวิดีโอยอดเยี่ยม ได้แก่ เบลารุส,3. รางวัลออกแบบหุ่นยอดเยี่ยม ได้แก่ อิตาลี,4. รางวัลฉากยอดเยี่ยม ได้แก่ เกาหลี,5. รางวัลแอนิเมชันยอดเยี่ยม ได้แก่ โปรตุเกส,6. รางวัลนักแสดงชายยอดเยี่ยม ได้แก่ ไอร์แลนด์,7. รางวัลนักแสดงหญิงยอดเยี่ยม ได้แก่ สหรัฐฯ ,8. รางวัลผู้กำกับยอดเยี่ยม ได้แก่ อิหร่าน,9. รางวัลการแสดงกลางแจ้งยอดเยี่ยม ได้แก่ รัสเซีย,10. รางวัลวัฒนธรรมยอดเยี่ยม ได้แก่ อียิปต์,11. รางวัลต้นกำเนิดประจำท้องถิ่นยอดเยี่ยม นอร์เวย์,12. รางวัลแสดงตลกยอดเยี่ยม ได้แก่ อาร์เจนตินา,13. รางวัลการแสดงเยาวชนยอดเยี่ยม ได้แก่ เอสโตเนีย,14. รางวัลความคิดสร้างสรรค์ยอดเยี่ยม ได้แก่ นิวซีแลนด์,และรางวัลใหญ่ที่สุดคือ Grand Prix ชนะเลิศหุ่นโลกประจำปี 2016 ผลปรากฏว่า ทีมนาฏยบูรพา จากประเทศไทย ได้รับรางวัลนี้,ในงานประกาศผลรางวัลหุ่นโลกครั้งนี้ ท่านมนัสวี ศรีโสดาพล เอกอัครราชทูต ณ กรุงวอร์ซอ ได้เดินทางมาร่วมงานและให้กำลังใจเด็กๆ ในครั้งนี้ด้วย ทั้งนี้ อ.เด่น หาเลิศ ได้นำเด็กๆ คณะนาฏยบูรพา เดินทางไปประกวดหุ่นโลก ตั้งแต่วันที่ 22-30 ก.ย.ที่ผ่านมา ปีนี้จัดขึ้น ที่เมืองวูช ประเทศโปแลนด์ โดยได้แสดงที่ลานกลางแจ้งในเมืองวูช 2 ครั้ง สร้างความประทับใจให้ชาวเมืองวูชเป็นอย่างมาก,นอกจากนี้ อ.เด่น หาเลิศ และเด็กๆ นักแสดง ทีมงานที่เดินทางไปแข่งขันในครั้งนี้ ตื่นเต้นขณะรอประกาศผลรางวัลครั้งนี้เป็นอย่างมาก และดีใจมาก ที่ในที่สุด สามารถนำศิลปวัฒนธรรมไทยไปเผยแพร่สู่สายตาชาวโลก และนำรางวัลชนะเลิศในครั้งนี้กลับไปฝากคนไทยทั้งประเทศ
การแข่งขันหุ่นโลกประจำปี 2016 มีหลายประเทศทั่วโลกเข้าร่วมแข่งขัน โดยรางวัลภาพยนตร์ยอดเยี่ยม ตกเป็นของ ประเทศคาซัคสถาน และรางวัลใหญ่ที่สุดคือ Grand Prix ชนะเลิศหุ่นโลกประจำปี 2016 เป็นของ ทีมนาฏยบูรพา จากประเทศไทย
นาฏยบูรพา,รางวัลหุ่นโลก,โรงละครอลาคิน,ชนะเลิศหุ่นโลก,เด่น หาเลิศ,งานประกาศรางวัล,World Puppet Carnival 2016